title: Решение (ЕС) 2016/1170 на Съвета от 12 юли 2016 година за позицията, която трябва да се заеме от името на Европейския съюз в рамките на Съвместния комитет, създаден с Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, във връзка с приемането на процедурния правилник на Съвместния комитет и създаването на специализирани работни групи

text:
               19.7.2016

               BG

               Официален вестник на Европейския съюз

               L 193/29

         РЕШЕНИЕ (ЕС) 2016/1170 НА СЪВЕТА
   от 12 юли 2016 година
   за позицията, която трябва да се заеме от името на Европейския съюз в рамките на Съвместния комитет, създаден с Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, във връзка с приемането на процедурния правилник на Съвместния комитет и създаването на специализирани работни групи
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз, и по-специално член 207 и член 209 във връзка с член 218, параграф 9 от него,
   като взе предвид предложението на Европейската комисия,
   като има предвид, че:

               (1)

               Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна (1) („Споразумението“) влезе в сила на 1 май 2014 г.

               (2)

               В съответствие с член 41 от Споразумението бе създаден Съвместен комитет, за да осигурява inter alia правилното функциониране и изпълнение на Споразумението („Съвместният комитет“).

               (3)

               За да се способства за ефективното прилагане на Споразумението, следва да бъде приет процедурният правилник на Съвместния комитет.

               (4)

               Съгласно член 41 от Споразумението Съвместният комитет може да създава специализирани работни групи, които да го подпомагат в изпълнението на задачите му.

               (5)

               Следователно позицията на Съюза в рамките на Съвместния комитет по отношение на приемането на процедурния правилник на Съвместния комитет и създаването на специализирани работни групи следва да се основава на приложените проекти на решения на Съвместния комитет,

         ПРИЕ НАСТОЯЩОТО РЕШЕНИЕ:
   Член 1
   1.   Позицията, която трябва да се заеме от името на Съюза в рамките на Съвместния комитет, създаден по силата на член 41 от Споразумението, относно:

               а)

               приемането на процедурния правилник на Съвместния комитет; и

               б)

               създаването на специализирани работни групи,

         се основава на проектите на решения на Съвместния комитет, приложени към настоящото решение.
   2.   Представителите на Съюза в Съвместния комитет могат да одобрят незначителни промени в проектите на решения, без да препращат въпроса към Съвета.
   Член 2
   Настоящото решение влиза в сила в деня на приемането му.

      Съставено в Брюксел на 12 юли 2016 година.

            За Съвета

            Председател

         P. KAŽIMÍR

      (1)  Рамково споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна (ОВ L 125, 26.4.2014 г., стр. 17).

      ПРОЕКТ НА
      РЕШЕНИЕ № 1/2016 НА СЪВМЕСТНИЯ КОМИТЕТ ЕС—ИНДОНЕЗИЯ
      от …
      за приемане на процедурния му правилник
      СЪВМЕСТНИЯТ КОМИТЕТ ЕС—ИНДОНЕЗИЯ,
      като взе предвид Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна (1), („Споразумението“), и по-специално член 41 от него,
      като има предвид, че:

                  (1)

                  Споразумението влезе в сила на 1 май 2014 г.

                  (2)

                  За да се способства за ефективното прилагане на Споразумението, Съвместният комитет следва да бъде създаден възможно най-скоро.

                  (3)

                  Съгласно член 41, параграф 5 от Споразумението Съвместният комитет следва да приеме свой процедурен правилник за прилагане на Споразумението,

            ПРИЕ НАСТОЯЩОТО РЕШЕНИЕ:
      Член единствен
      Приема се процедурният правилник на Съвместния комитет, съдържащ се в приложението.

         Съставено в … на

               За Съвместния комитет ЕС—Индонезия

               Председател

         (1)  ОВ L 125, 26.4.2014 г., стр. 17.

         ПРИЛОЖЕНИЕ
         Процедурен правилник на Съвместния комитет
         Член 1
         Състав и председателство
         1.   Съвместният комитет, създаден в съответствие с член 41 от Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна, („Споразумението“), изпълнява задачите си, предвидени в член 41 от Споразумението.
         2.   Съвместният комитет е съставен от представители на двете страни на най-високо равнище.
         3.   Съвместният комитет се председателства от министъра на външните работи на Република Индонезия и върховния представител на Съюза по въпросите на външните работи и политиката на сигурност, които се редуват. Те могат да делегират на висш служител тяхното правомощие да председателстват всички или част от заседанията на Съвместния комитет.
         Член 2
         Представителство
         1.   Страните се нотифицират взаимно за списъка на своите представители в Съвместния комитет („членове“). За воденето на списъка отговаря секретариатът на Съвместния комитет.
         2.   Даден член, който желае да бъде представляван от заместник-представител, уведомява писмено председателя за името на своя заместник-представител преди провеждането на съответното заседание. Заместник-представителят на даден член упражнява всички права на този член.
         Член 3
         Делегации
         1.   Членовете на Съвместния комитет могат да бъдат придружавани от други длъжностни лица. Преди всяко заседание страните се уведомяват чрез секретариата за предвидения състав на делегациите, участващи в заседанието.
         2.   Когато е уместно и по взаимно съгласие на страните, като наблюдатели или за да предоставят информация по определена тема, на заседанията на Съвместния комитет могат да бъдат поканени да присъстват експерти или представители на други органи.
         Член 4
         Заседания
         1.   Съвместният комитет заседава обикновено най-малко на всеки две години или по друга договореност между страните. Заседанията на Съвместния комитет се свикват от председателя и се провеждат на ротационен принцип в Индонезия и Брюксел на дата, определена по взаимно съгласие. Със съгласието на страните може да се свикват и извънредни заседания на Съвместния комитет.
         2.   По изключение и ако и двете страни са съгласни, заседанията на Съвместния комитет могат да бъдат провеждани с технически средства, например чрез видео- или телеконферентна връзка.
         3.   Съвместният комитет заседава на най-високо равнище, както е договорено от страните. Двете страни се стремят да осигурят участие на министерско равнище, когато това е възможно.
         4.   Заседанията на Съвместния комитет, които се председателстват на министерско равнище, се подготвят предварително на заседание на равнище висши служители.
         Член 5
         Публичност
         1.   Освен ако страните не решат друго, заседанията на Съвместния комитет не са публични. Когато дадена страна представи на Съвместния комитет информация, обозначена като поверителна, другата страна третира тази информация като поверителна.
         2.   Съвместният комитет може да прави изявления за обществеността, ако сметне за уместно.
         Член 6
         Секретариат
         Представител на Европейската служба за външна дейност и представител на правителството на Република Индонезия съвместно упражняват функциите на секретари на Съвместния комитет. Всички съобщения до председателя на Съвместния комитет и от него се препращат на секретарите. Кореспонденцията до председателя на Съвместния комитет и от него може да се осъществява чрез всички средства за писмена комуникация, включително електронна поща.
         Член 7
         Дневен ред на заседанията
         1.   Председателят изготвя предварителен дневен ред за всяко заседание. Този предварителен дневен ред се изпраща, заедно със съответните документи, на другата страна обикновено не по-късно от 15 дни преди началото на заседанието.
         2.   Председателят може да предложи на заседанията на Съвместния комитет да присъстват експерти, които да предоставят информация по дадена точка от дневния ред.
         3.   Дневният ред се приема от Съвместния комитет в началото на всяко заседание. Въпрос, който не е включен в предварителния дневен ред, може да бъде включен в дневния ред със съгласието на двете страни.
         4.   При особени обстоятелства председателят може, със съгласието на двете страни, да съкрати срока, посочен в параграф 1, за да се вземат предвид изискванията, свързани с конкретен случай.
         Член 8
         Съгласуван протокол
         1.   Резултатите от заседанието на Съвместния комитет са под формата на съгласуван протокол.
         2.   Двамата секретари изготвят съвместно проект на съгласувания протокол от всяко заседание въз основа на обобщение, предоставено от домакина на заседанието, в общия случай в рамките на 30 календарни дни от датата на заседанието. Проектът на съгласувания протокол се основава на изготвено от председателя обобщение на заключенията, приети от Съвместния комитет.
         3.   Съгласуваният протокол се одобрява от двете страни в срок от 45 календарни дни от датата на заседанието или до друга договорена от страните дата. След като бъде постигнато съгласие по протокола, страните подписват два оригинални екземпляра. Всяка от страните получава един оригинален екземпляр.
         Член 9
         Решения и препоръки
         1.   За целите на изпълнението на задачите на Съвместния комитет, предвидени в член 41 от Споразумението, Съвместният комитет може да се споразумее да приеме решение и/или препоръка. Решението и/или препоръката имат пореден номер, дата на приемане и описание на предмета.
         2.   Ако обстоятелствата го налагат, Съвместният комитет може да приеме решението или препоръката с писмена процедура.
         3.   Независимо от член 5, всяка от страните може да реши да публикува решенията и препоръките на Съвместния комитет в своето съответно официално издание.
         Член 10
         Кореспонденция
         1.   Кореспонденцията, предназначена за Съвместния комитет, се адресира до секретаря на една от страните, който на свой ред уведомява другия секретар.
         2.   Секретариатът осигурява препращането на адресираната до Съвместния комитет кореспонденция до председателя, а когато е целесъобразно — и разпращането ѝ по реда за документите, посочени в член 11.
         3.   Кореспонденцията, изходяща от председателя, се изпраща до страните от секретариата, а когато е целесъобразно — се разпраща по реда за документите, посочени в член 11.
         Член 11
         Документи
         1.   Когато разискванията в рамките на Съвместния комитет се основават на придружаващи документи, тези документи се номерират и разпращат от секретариата до членовете.
         2.   Всеки секретар отговаря за разпращането на документите до своите членове в Съвместния комитет, като системно изпраща копие и на другия секретар.
         Член 12
         Разходи
         1.   Всяка страна поема всички разходи, които е направила в резултат на участието си в заседанията на Съвместния комитет — както разходите за персонал, пътните и дневните разходи, така и пощенските и телекомуникационните разходи.
         2.   Разходите по организирането на заседанията и размножаването на документи се поемат от страната, която е домакин на заседанието.
         Член 13
         Изменение на процедурния правилник
         Всяка от страните може да поиска в писмена форма изменение на процедурния правилник, който може да бъде изменян с общо съгласие на страните в съответствие с член 9.
         Член 14
         Специализирани работни групи и други механизми
         1.   Съвместният комитет може да създава специализирани работни групи или други механизми, които да го подпомагат в изпълнението на задачите му. Специализираните работни групи и другите механизми докладват на Съвместния комитет.
         2.   Съвместният комитет може да реши да закрие съществуващи специализирани работни групи или други механизми или да създаде допълнителни специализирани работни групи или други механизми, които да го подпомагат при изпълнението на неговите задължения.
         3.   Специализираните работни групи или други механизми представят подробни доклади за дейността си пред Съвместния комитет на всяко от заседанията му.
         4.   Специализираните работни групи имат единствено правомощието да отправят препоръки към Съвместния комитет.

      ПРОЕКТ НА
      РЕШЕНИЕ № 2/2016 НА СЪВМЕСТНИЯ КОМИТЕТ ЕС—ИНДОНЕЗИЯ
      от …
      относно създаването на специализирани работни групи и други механизми
      СЪВМЕСТНИЯТ КОМИТЕТ ЕС—ИНДОНЕЗИЯ,
      като взе предвид Рамковото споразумение за всеобхватно партньорство и сътрудничество между Европейската общност и нейните държави членки, от една страна, и Република Индонезия, от друга страна (1), („Споразумението“), и по-специално член 41 от него и член 14 от Процедурния правилник на Съвместния комитет,
      като има предвид, че:

                  (1)

                  Споразумението влезе в сила на 1 май 2014 г.

                  (2)

                  За да се способства за ефективното прилагане на Споразумението, неговата институционална рамка следва да бъде установена възможно най-скоро.

                  (3)

                  Съгласно член 41, параграф 3 от Споразумението и член 14 от процедурния правилник на Съвместния комитет Съвместният комитет може да създава специализирани работни групи и други механизми, които да го подпомагат при изпълнението на неговите задачи,

                  (4)

                  С цел да се даде възможност за провеждането на обсъждания на експертно равнище в основните области, попадащи в приложното поле на Споразумението, могат да бъдат създадени специализирани работни групи или други механизми. Страните могат допълнително да се споразумеят да изменят списъка на специализираните работни групи или другите механизми и/или на техния обхват.

                  (5)

                  Съгласно член 9 от своя процедурен правилник Съвместният комитет може да взема решения чрез писмена процедура.

                  (6)

                  Настоящото решение следва да бъде прието, за да могат специализираните работни групи или механизми да започнат да действат своевременно,

            ПРИЕ НАСТОЯЩЕТО РЕШЕНИЕ:
      Член единствен
      Създават се специализираните работни групи и други механизми, изброени в приложението към настоящото решение.

         Съставено в … на

               За Съвместния комитет ЕС—Индонезия

               Председател

         (1)  ОВ L 125, 26.4.2014 г., стр. 17.

         ПРИЛОЖЕНИЕ
         Съвместен комитет ЕС—Индонезия
         Специализирани работни групи и други механизми

                     1)

                     Специализирана работна група относно сътрудничеството за развитие.

                     2)

                     Специализирана работна група относно търговията и инвестициите

                     3)

                     Диалог относно правата на човека

                     4)

                     Политически диалог

                     5)

                     Диалог по въпросите на сигурността


title: Решение (ЕС) 2015/1989 на Съвета от 26 октомври 2015 година за подписване от името на Европейския съюз на Споразумението за продължаване на дейността на Международния център за наука и технология

text:
               6.11.2015

               BG

               Официален вестник на Европейския съюз

               L 290/7

         РЕШЕНИЕ (ЕС) 2015/1989 НА СЪВЕТА
   от 26 октомври 2015 година
   за подписване от името на Европейския съюз на Споразумението за продължаване на дейността на Международния център за наука и технология
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 1 и член 37 от него,
   като взе предвид Договора за функционирането на Европейския съюз, и по-специално член 180 и член 218, параграф 5 от него,
   като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
   като има предвид, че:

               (1)

               На 21 октомври 2013 г. Съветът даде разрешение на Комисията и на върховния представител да започнат преговори за изготвянето на Споразумение за продължаване на дейността на Международния център за наука и технология между Европейския съюз и Европейската общност за атомна енергия („Евратом“), действащи в качеството си на една страна, Грузия, Киргизката република, Кралство Норвегия, Република Армения, Република Казахстан, Република Корея, Република Таджикистан, Съединените американски щати и Япония („Споразумението“).

               (2)

               Тези преговори приключиха успешно и споразумението беше парафирано на 22 юни 2015 г.

               (3)

               Сключването на споразумението подлежи на отделна процедура по отношение на въпросите, попадащи в областта на компетентност на Евратом.

               (4)

               Споразумението следва да бъде подписано от името на Съюза,

         ПРИЕ НАСТОЯЩОТО РЕШЕНИЕ:
   Член 1
   Подписването от името на Съюза на Споразумението за продължаване на дейността на Международния център за наука и технология се разрешава, при условие че посоченото споразумение бъде сключено (1).
   Член 2
   Председателят на Съвета се упълномощава да посочи лицето(ата), оправомощено(и) да подпише(ат) споразумението от името на Съюза.
   Член 3
   Настоящото решение влиза в сила в деня на приемането му.

      Съставено в Брюксел на 26 октомври 2015 година.

            За Съвета

            Председател

         F. MOGHERINI

      (1)  Текстът на споразумението ще бъде публикуван заедно с решението за сключването му.


title: Решение 2011/203/ОВППС на Съвета от 31 март 2011 година за изменение на Решение 2010/445/ОВППС за удължаване на мандата на специалния представител на Европейския съюз за кризата в Грузия

text:
               1.4.2011

               BG

               Официален вестник на Европейския съюз

               L 86/72

         РЕШЕНИЕ 2011/203/ОВППС НА СЪВЕТА
   от 31 март 2011 година
   за изменение на Решение 2010/445/ОВППС за удължаване на мандата на специалния представител на Европейския съюз за кризата в Грузия
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 28, член 31, параграф 2 и член 33 от него,
   като взе предвид предложението на върховния представител на Съюза по въпросите на външните работи и политиката на сигурност,
   като има предвид, че:

               (1)

               На 25 септември 2008 г. Съветът прие Съвместно действие 2008/760/ОВППС (1) за назначаване на г-н Pierre MOREL за специален представител на Европейския съюз (СПЕС) за кризата в Грузия до 28 февруари 2009 г.

               (2)

               На 11 август 2010 г. Съветът прие Решение 2010/445/ОВППС (2) за удължаване на мандата на СПЕС до 31 август 2011 г. Референтната сума, предоставена за покриване на разходите, свързани с мандата на СПЕС, до тази дата беше определена на 700 000 EUR. Размерът на референтната сума следва да се увеличи до 1 004 000 EUR, за да се вземат предвид допълнителните оперативни нужди.

               (3)

               Решение 2010/445/ОВППС следва да бъде съответно изменено,

         ПРИЕ НАСТОЯЩОТО РЕШЕНИЕ:
   Член 1
   В Решение 2010/445/ОВППС член 5, параграф 1 се заменя със следното:

      „1.   Референтната сума, предназначена за покриване на разходите, свързани с мандата на СПЕС, за периода от 1 септември 2010 г. до 31 август 2011 г., е в размер на 1 004 000 EUR.“

   Член 2
   Настоящото решение влиза в сила в деня на приемането му.
   Прилага се от 1 март 2011 г.

      Съставено в Брюксел на 31 март 2011 година.

            За Съвета

            Председател

         VÖLNER P.

      (1)  ОВ L 259, 27.9.2008 г., стр. 16.

      (2)  ОВ L 211, 12.8.2010 г., стр. 33.


title: 2007/867/ЕО: Решение на Съвета от 20 декември 2007 година относно сключването на споразумение под формата на размяна на писма между Европейската общност и Нова Зеландия по силата на член XXVIII от ГATT 1994 г. във връзка с изменението на тарифната квота в рамките на СТО за масло от Нова Зеландия, предвидена в приложения към ГАТТ 1994 г. списък CXL на ЕО

text:
               22.12.2007

               BG

               Официален вестник на Европейския съюз

               L 340/95

         РЕШЕНИЕ НА СЪВЕТА
   от 20 декември 2007 година
   относно сключването на споразумение под формата на размяна на писма между Европейската общност и Нова Зеландия по силата на член XXVIII от ГATT 1994 г. във връзка с изменението на тарифната квота в рамките на СТО за масло от Нова Зеландия, предвидена в приложения към ГАТТ 1994 г. списък CXL на ЕО
   (2007/867/ЕО)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за създаване на Европейската общност, и по-специално член 133 от него, във връзка с член 300, параграф 2, първа алинея, първо изречение от него,
   като взе предвид предложението на Комисията,
   като има предвид, че:

               (1)

               На 14 май 2007 г. Съветът упълномощи Комисията да започне преговори по силата на член ХХVIII от ГАТТ 1994 г. с оглед на изменение на тарифната квота в рамките на СТО за масло от Нова Зеландия. На 3 август 2007 г. Европейската общност уведоми съответно СТО за намерението си да измени тарифната квота в рамките на СТО за масло от Нова Зеландия в списъка CXL на ЕО.

               (2)

               Преговорите се водеха от Комисията, която се консултираше с комитета, учреден по силата на член 133 от Договора, и като вземаше под внимание приетите от Съвета насоки за водене на преговорите.

               (3)

               Комисията постигна споразумение с Нова Зеландия. Споразумението под формата на размяна на писма между Европейската общност и Нова Зеландия следва да бъде одобрено,

         РЕШИ:
   Член 1
   Споразумението под формата на размяна на писма между Европейската общност и Нова Зеландия по силата на член XXVIII от ГATT 1994 г. във връзка с изменението на тарифната квота в рамките на СТО за масло от Нова Зеландия, предвидена в приложения към ГАТТ 1994 г. списък CXL на ЕО, се одобрява от името на Общността.
   Текстът на споразумението е приложен към настоящото решение.
   Член 2
   Председателят на Съвета е оправомощен да определи лицето(ата), упълномощено(и) да подпише(ат) споразумението с оглед на правното обвързване на Общността.
   Член 3
   Настоящото решение се публикува в Официален вестник на Европейския съюз.

      Съставено в Брюксел на 20 декември 2007 година.

            За Съвета

            Председател

         F. NUNES CORREIA

    ---documentbreak---

               22.12.2007

               BG

               Официален вестник на Европейския съюз

               L 340/96

         СПОРАЗУМЕНИЕ
   под формата на размяна на писма между Европейската общност и Нова Зеландия по силата на член XXVIII от ГАТТ 1994 г. във връзка с изменението на тарифната квота в рамките на СТО за масло от Нова Зеландия, предвидена в приложения към ГАТТ 1994 г. списък CXL на ЕО
   Брюксел,
   Уважаеми господине,
   Вследствие на преговорите, проведени между Европейската общност (ЕО) и Нова Зеландия по силата на член XXVIII от ГATT 1994 г. за изменение на тарифната квота в рамките на СТО за масло от Нова Зеландия, предвидена в приложения към Общото споразумение за митата и търговията 1994 г. (ГАТТ 1994 г.) списък CXL на ЕО, Европейската общност одобрява следните заключения:
   Окончателни разпоредби за тарифната квота в рамките на СТО за масло от Нова Зеландия
   Тарифната квота се прилага за масло с произход от Нова Зеландия за следните тарифни позиции:

               Код по КН

               Описание

               ex04051011
               ex04051019

               Масло, най-малко на шест седмици, с тегловно съдържание на мазнини, равно или по-голямо от 80 %, но по-малко от 85 %, получено директно от мляко или сметана, без да се използват складирани суровини, по единен, независим и непрекъснат процес на производство

               ex04051030

               Масло, най-малко на шест седмици, с тегловно съдържание на мазнини, равно или по-голямо от 80 %, но по-малко от 85 %, получено директно от мляко или сметана, без да се използват складирани суровини, по единен, независим и непрекъснат процес на производство, който може да налага сметаната да минава през етап на концентриране на млечни мазнини и/или на фракциониране на тази мазнина (процесите на производство, наречени „амикс“, или „за мазане“)

         Ставката в рамките на квотата е 70 EUR на 100 kg.
   Количеството по квотата е 74 693 тона.
   Допускането до ползване на тази квота подлежи на условията, установени в съответните разпоредби на Общността.
   Общи положения
   Разпоредбите на настоящото споразумение се прилагат от 1 януари 2008 г.
   Ще съм Ви признателен, ако потвърдите съгласието на Вашето правителство с гореизложеното.
   Приемете, господине, моите най-дълбоки почитания.

      От името на Европейската общност

   Брюксел,
   Уважаеми господине,
   Имам честта да потвърдя получаването на Вашето писмо с днешна дата, което има следното съдържание:

      „Вследствие на преговорите, проведени между Европейската общност (ЕО) и Нова Зеландия по силата на член XXVIII от ГATT 1994 г. за изменение на тарифната квота в рамките на СТО за масло от Нова Зеландия, предвидена в приложения към Общото споразумение за митата и търговията 1994 г. (ГАТТ 1994 г.) списък CXL на ЕО, Европейската общност одобрява следните заключения:
      Окончателни разпоредби за тарифната квота в рамките на СТО за масло от Нова Зеландия
      Тарифната квота се прилага за масло с произход от Нова Зеландия за следните тарифни позиции:

                  Код по КН

                  Описание

                  ex04051011
                  ex04051019

                  Масло, най-малко на шест седмици, с тегловно съдържание на мазнини, равно или по-голямо от 80 %, но по-малко от 85 %, получено директно от мляко или сметана, без да се използват складирани суровини, по единен, независим и непрекъснат процес на производство

                  ex04051030

                  Масло, най-малко на шест седмици, с тегловно съдържание на мазнини, равно или по-голямо от 80 %, но по-малко от 85 %, получено директно от мляко или сметана, без да се използват складирани суровини, по единен, независим и непрекъснат процес на производство, който може да налага сметаната да минава през етап на концентриране на млечни мазнини и/или на фракциониране на тази мазнина (процесите на производство, наречени „амикс“, или „за мазане“)

            Ставката в рамките на квотата е 70 EUR на 100 kg.
      Количеството по квотата е 74 693 тона.
      Допускането до ползване на тази квота подлежи на условията, установени в съответните разпоредби на Общността.
      Общи положения
      Разпоредбите на настоящото споразумение се прилагат от 1 януари 2008 г.
      Ще съм Ви признателен, ако потвърдите съгласието на Вашето правителство с гореизложеното.“

   Нова Зеландия има честта да потвърди съгласието си по отношение на съдържанието на това писмо.
   Приемете, господине, моите най-дълбоки почитания.

      От името на Нова Зеландия

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         От името на Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         În numele Comunitatii Europene
         Za Európske spoločenstvo
         Za Evropsko skupnost
         Euroopan yhteisön puolesta
         På Europeiska gemenskapen

      Съставено в Брюксел
      Hecho en Bruselas, el
      V Bruselu dne
      Udfærdiget i Bruxelles den
      Geschehen zu Brüssel am
      Brüssel,
      'Εγινε στις Βρυξέλλες, στις
      Done at Brussels
      Fait à Bruxelles, le
      Fatto a Bruxelles, addì
      Briselē,
      Priimta Briuselyje.
      Kelt Brüsszelben,
      Magħmul fi Brussell,
      Gedaan te Brussel,
      Sporządzono w Brukseli, dnia
      Întocmit la Bruxelles
      Feito em Bruxelas
      V Bruseli
      V Bruslju,
      Tehty Brysselissä
      Utfördat i Bryssel den

         For New Zealand
         От името на Нова Зеландия
         Por Nueva Zelanda
         Za Nový Zêland
         For New Zealand
         Für Neuseeland
         Uus-Meremaa nimel
         Για τη Νέα Υηλανδία
         Pour la Nouvelle-Zélande
         Per la Nuova Zelanda
         Jaunzēlandes vārdā
         Naujosios Zelandijos vardu
         Új-Zéland részéről
         Għan-New Zealand
         Voor Nieuw-Zeeland
         W imieniu Nowej Zelandii
         Pela Nova Zelândia
         În numele Noii Zeelande
         Za Nový Zéland
         Za Novo Zelandijo
         Uuden-Seelannin puolesta
         För Nya Zeeland


title: Решение на Съвета от 29 април 1999 година относно сключването на Споразумение за изменение на Споразумението за научно и техническо сътрудничество между Европейската общност и Канада

text:
Важна правна забележка

|

31999D0408

Официален вестник n° L 156 , 23/06/1999 стр. 0023 - 0023 специално чешко издание глава 11 том 31 стр. 233  - 233 специално испанско издание глава 11 том 31 стр. 233  - 233 специално унгарско издание глава 11 том 31 стр. 233  - 233 специално литвийско издание глава 11 том 31 стр. 233  - 233 LV.ES глава 11 том 31 стр. 233  - 233 MT.ES глава 11 том 31 стр. 233  - 233 PL.ES глава 11 том 31 стр. 233  - 233 SK.ES глава 11 том 31 стр. 233  - 233 специално словенско издание глава 11 том 31 стр. 233  - 233

		19990429Решение на Съветаот 29 април 1999 годинаотносно сключването на Споразумение за изменение на Споразумението за научно и техническо сътрудничество между Европейската общност и Канада(1999/408/ЕО)СЪВЕТЪТ НА ЕВРОПЕЙСКИЯ СЪЮЗ,като взе предвид Договора за създаване на Европейската общност, и по-специално, член 130м, във връзка с член 228, параграф 2, първо изречение и член 228, параграф 3, първа алинея от него,като взе предвид предложението на Комисията [1],като взе предвид становището на Европейския парламент [2],(1) като има предвид, че със своето решение от 26 февруари 1996 г. [3] Съветът одобрява подписването на Споразумение за научно и техническо сътрудничество между Европейската общност и Канада;(2) като има предвид, че със своето решение от 22 юни 1998 г. Съветът упълномощава Комисията да води преговори за изменение в горепосоченото споразумение, само доколкото се отнася до областите на сътрудничество, упоменати в член 4 от споразумението, в съответствие с процедурата, определена в член 12, буква б) от това споразумение;(3) като има предвид, че със своето решение от 13 декември 1998 г. Съветът даде пълномощие за подписването на Споразумението за изменение;(4) като има предвид, че Споразумението за изменение е подписано на 17 декември 1998 година;(5) като има предвид, че Споразумението за изменение следва да бъде одобрено,РЕШИ:Член 1Одобрява Споразумението за изменение на Споразумението за научно и техническо сътрудничество между Европейската общност и Канада.Текстът на Споразумението за изменение е приложен към настоящото решение.Член 2По силата на член 12 от Споразумението за научно и техническо сътрудничество между Европейската общност и Канада, председателят на Съвета извършва нотифицирането за приключването от страна на Общността на необходимите процедури за влизане в сила на приложеното споразумение за изменение.Съставено в Люксембург на 29 април 1999 година.За СъветаПредседателW. Müller[1] ОВ С 400, 22.12.1998 г., стр. 27.[2] Становище, предоставено на 13 април 1999 г. (все още непубликувано в Официален вестник).[3] ОВ L 74, 22.3.1996 г., стр. 25.--------------------------------------------------


title: Обща позиция 2007/705/ОВППС на Съвета от 30 октомври 2007 година относно временното приемане на някои палестинци от държави-членки на Европейския съюз

text:
               31.10.2007

               BG

               Официален вестник на Европейския съюз

               L 285/54

      ОБЩА ПОЗИЦИЯ 2007/705/ОВППС НА СЪВЕТА

   от 30 октомври 2007 година
   относно временното приемане на някои палестинци от държави-членки на Европейския съюз
   СЪВЕТЬТ НА ЕВРОПЕЙСКИЯ СЬЮЗ,
   като взе предвид Договора за Европейския съюз, и по-специално член 15 от него,
   като има предвид, че:

               (1)

               На 7 ноември 2006 г. Съветът прие Обща позиция 2006/755/ОВППС относно временно приемане на определени палестински граждани от държави-членки на Европейския съюз (1), която предвижда продължаване срока на валидност на техните национални разрешителни за влизане и престой на територията на държавите-членки, посочени в Обща позиция 2002/400/ОВППС (2) за период от още 12 месеца.

               (2)

               На база оценка на прилагането на Обща позиция 2002/400/ОВППС Съветът намира за уместно да удължи срока на валидност на тези разрешителни за период от още 12 месеца,

         ПРИЕ НАСТОЯЩАТА ОБЩА ПОЗИЦИЯ:
   Член 1
   Държавите-членки, посочени в член 2 от Обща позиция 2002/400/ОВППС, удължават срока на валидност на националните разрешителни за влизане и престой, предоставени съгласно член 3 от същата обща позиция, за период от още 12 месеца.
   Член 2
   Съветът оценява прилагането на Обща позиция 2002/400/ОВППС в рамките на шест месеца от приемането на настоящата обща позиция.
   Член 3
   Настоящата обща позиция влиза в сила в деня на приемането ѝ.
   Член 4
   Настоящата обща позиция се публикува в Официален вестник на Европейския съюз.

      Съставено в Люксембург на 30 октомври 2007 година.

            За Съвета

            Председател

         F. NUNES CORREIA

      (1)  ОВ L 308, 8.11.2006 г., стр. 18.

      (2)  ОВ L 138, 28.5.2002 г., стр. 33. Обща позиция, последно изменена с Обща позиция 2004/493/ОВППС (ОВ L 181, 18.5.2004 г., стр. 24).


title: Решение на Европейския парламент от 5 май 2010 година относно освобождаването от отговорност във връзка с изпълнението на бюджета на Европейската агенция за възстановяване за финансовата 2008 година

text:
               25.9.2010

               BG

               Официален вестник на Европейския съюз

               L 252/132

         РЕШЕНИЕ НА ЕВРОПЕЙСКИЯ ПАРЛАМЕНТ
   от 5 май 2010 година
   относно освобождаването от отговорност във връзка с изпълнението на бюджета на Европейската агенция за възстановяване за финансовата 2008 година
   (2010/514/ЕС)
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за възстановяване за финансовата 2008 година,
   като взе предвид доклада на Сметната палата относно годишните отчети на Европейската агенция за възстановяване за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за възстановяване (3), и по-специално член 8 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0072/2010),

               1.

               Освобождава от отговорност директора на Европейската агенция за възстановяване във връзка с изпълнението на бюджета на Агенцията за финансовата 2008 година.

               2.

               Представя своите забележки в резолюцията по-долу.

               3.

               Възлага на своя председател да предаде настоящото решение, както и резолюцията, която е неразделна част от него, на директора на Европейската агенция за възстановяване, на Съвета, Комисията и Сметната палата и да осигури публикуването му в Официален вестник на Европейския съюз (серия L).

            Председател

         Jerzy BUZEK

            Генерален секретар

         Klaus WELLE

      (1)  ОВ C 304, 15.12.2009 г., стр. 43.

      (2)  ОВ L 248, 16.9.2002 г., стр. 1.

      (3)  ОВ L 306, 7.12.2000 г., стр. 7.

      (4)  ОВ L 357, 31.12.2002 г., стр. 72.
    ---documentbreak---

               25.9.2010

               BG

               Официален вестник на Европейския съюз

               L 252/133

         РЕЗОЛЮЦИЯ НА ЕВРОПЕЙСКИЯ ПАРЛАМЕНТ
   от 5 май 2010 година
   съдържаща забележките, които са неразделна част от решението относно освобождаването от отговорност във връзка с изпълнението на бюджета на Европейската агенция за възстановяване за финансовата 2008 година
   ЕВРОПЕЙСКИЯТ ПАРЛАМЕНТ,
   като взе предвид окончателните годишни отчети на Европейската агенция за възстановяване за финансовата 2008 година,
   като взе предвид доклада на Сметната палата относно годишните отчети на Европейската агенция за възстановяване за финансовата 2008 година, придружен от отговорите на Агенцията (1),
   като взе предвид препоръката на Съвета от 16 февруари 2010 г. (5827/2010 – C7-0061/2010),
   като взе предвид член 276 от Договора за ЕО и член 319 от Договора за функционирането на Европейския съюз,
   като взе предвид Регламент (ЕО, Евратом) № 1605/2002 на Съвета от 25 юни 2002 г. относно Финансовия регламент, приложим за общия бюджет на Европейските общности (2), и по-специално член 185 от него,
   като взе предвид Регламент (ЕО) № 2667/2000 на Съвета от 5 декември 2000 г. относно Европейската агенция за възстановяване (3), и по-специално член 8 от него,
   като взе предвид Регламент (ЕО, Евратом) № 2343/2002 на Комисията от 19 ноември 2002 г. относно рамковия Финансов регламент за органите, посочени в член 185 от Регламент (ЕО, Евратом) № 1605/2002 (4), и по-специално член 94 от него,
   като взе предвид член 77 и приложение VI към своя правилник,
   като взе предвид доклада на Комисията по бюджетен контрол (A7-0072/2010),

               A.

               като има предвид декларацията на Сметната палата, че е получила достатъчна увереност, че годишните отчети за финансовата 2008 година са надеждни и че свързаните с тях операции са законосъобразни и редовни;

               Б.

               като има предвид, че на 23 април 2009 г. Парламентът освободи директора на Европейската агенция за възстановяване от отговорност във връзка с изпълнението на бюджета на Агенцията за финансовата 2007 година (5) и в резолюцията, придружаваща решението за освобождаване от отговорност, Парламентът, наред с другото, отбеляза, че в своя годишен доклад за 2007 г. Сметната палата е установила три възможни риска във връзка с прехвърлянето на дейности от Агенцията към делегациите, а именно:

                           а)

                           поради многогодишния характер на дейността на Агенцията все още имаше неизползвани бюджетни кредити на стойност 453 000 000 EUR, които трябваше да бъдат усвоени в годините след 2008 г. — последната година на съществуване на Агенцията;

                           б)

                           насоките, издадени от Комисията на 11 юни 2008 г., относно прехвърлянето на документацията не включваха всичките елементи от счетоводния баланс на Агенцията;

                           в)

                           натрупаният излишък от 180 000 000 EUR в счетоводния баланс на Агенцията към 31 декември 2007 г. също трябваше да бъдат поет и управляван от Комисията в края на мандата на Агенцията,

               1.

               Отбелязва, че меморандумът за разбирателство между Комисията и Европейската агенция за възстановяване от 17 декември 2008 г. предвижда, че след 31 декември 2008 г. оставащите активи на Агенцията стават собственост на Комисията.

      Бюджетно и финансово управление

               2.

               Отбелязва констатацията на Сметната палата, че не е било спазено нито едно от изрично посочените условия за предоставяне на пряка безвъзмездна помощ в размер на 1 399 132 EUR (или 0,31 % от наличния оперативен бюджет) на международна организация.

               3.

               Подчертава, че целесъобразността на пет от одитираните от Сметната палата проекти за трансгранично сътрудничество (на обща стойност 528 000 EUR, или 0,12 % от наличния оперативен бюджет) беше поставена под съмнение поради факта, че комисията за оценка, включваща Агенцията и делегация на Комисията, не е взела предвид повдигнатите от местните оценители въпроси; въпреки това отбелязва отговора на Агенцията, която привежда в своя защита аргумента, че съгласно действащите правила досега комисията за оценка не е обвързана със становището на оценителите.

               4.

               Във връзка с прекратяване на дейността на Европейската агенция за възстановяване призовава за оценка на използваните в Косово бюджетни кредити, за да се установи дали използваните финансови средства са довели до установяване на функциониращи, трайни структури в сферите на правосъдието и администрацията.

               5.

               Изразява съжаление, че ефективно работещата Агенция беше закрита и управлението на финансовите средства беше прехвърлено на делегациите; изисква Комисията да изготви доклад, в който се представят данни относно допълнителния персонал, който е бил необходим в делегациите, за да поеме изпълнението на задачите на Агенцията; призовава Комисията да представи всеобхватна и пълна информация относно това, дали от бюджетните средства, прехвърлени от Агенцията на делегациите, е предоставено бюджетно подпомагане.

               6.

               По отношение на други забележки с хоризонтален характер, придружаващи решението за освобождаване от отговорност, се позовава на своята резолюция от 5 май 2010 г. (6) относно резултатите от дейността, финансовото управление и контрола на агенциите.

      (1)  ОВ C 304, 15.12.2009 г., стр. 43.

      (2)  ОВ L 248, 16.9.2002 г., стр. 1.

      (3)  ОВ L 306, 7.12.2000 г., стр. 7.

      (4)  ОВ L 357, 31.12.2002 г., стр. 72.

      (5)  ОВ L 255, 26.9.2009 г., стр. 176.

      (6)  Приети текстове, P7_TA(2010)0139 (вж. стр. 241 от настоящия брой на Официален вестник).


title: Решение на Съвета от 8 юли 2014 година за назначаване на членове и заместник-членове на управителния съвет на Европейската фондация за подобряване на условията на живот и труд от Унгария

text:
               16.7.2014

               BG

               Официален вестник на Европейския съюз

               L 209/54

         РЕШЕНИЕ НА СЪВЕТА
   от 8 юли 2014 година
   за назначаване на членове и заместник-членове на управителния съвет на Европейската фондация за подобряване на условията на живот и труд от Унгария

      (2014/462/ЕС)

   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕИО) № 1365/75 на Съвета от 26 май 1975 г. относно създаването на Европейска фондация за подобряване на условията на живот и труд (1), и по-специално член 6 от него,
   като взе предвид списъците с кандидати, представени на Съвета от правителствата на държавите членки и от организациите на работодателите и организациите на работниците,
   като има предвид, че:

               (1)

               С решението си от 2 декември 2013 г. (2) Съветът назначи членовете и заместник-членовете на управителния съвет на Европейската фондация за подобряване на условията на живот и труд за периода от 1 декември 2013 г. до 30 ноември 2016 г., с изключение на някои членове.

               (2)

               Правителството на Унгария представи кандидатури за две незаети места,

         ПРИЕ НАСТОЯЩОТО РЕШЕНИЕ:
   Член 1
   За член и за заместник-член на управителния съвет на Европейската фондация за подобряване на условията на живот и труд за периода до 30 ноември 2016 г. се назначават:
   I.   ПРЕДСТАВИТЕЛИ НА ПРАВИТЕЛСТВАТА

               Държава

               Член

               Заместник-член

               Унгария

               г-жа Katalin KISSNÉ BENCZE

               г-жа Mariann GÉHER

         Член 2
   Съветът ще назначи членовете и заместник-членовете, чиито кандидатури все още не са представени, на по-късна дата.
   Член 3
   Настоящото решение влиза в сила в деня на приемането му.

      Съставено в Брюксел на 8 юли 2014 година.

            За Съвета

            Председател

         P. C. PADOAN

      (1)  ОВ L 139, 30.5.1975 г., стр. 1.

      (2)  ОВ C 358, 7.12.2013 г., стр. 5.


title: Решение на Комисията от 15 декември 1998 година относно сключването на Споразумение между Европейската общност за атомна енергия (Евратом) и Канада за сътрудничество в областта на ядрените изследвания (нотифицирано под номер C(1998) 4244)

text:
Важна правна забележка

|

31998D0732

Официален вестник n° L 346 , 22/12/1998 стр. 0064 - 0064 специално чешко издание глава 11 том 30 стр. 138  - 138 специално испанско издание глава 11 том 30 стр. 138  - 138 специално унгарско издание глава 11 том 30 стр. 138  - 138 специално литвийско издание глава 11 том 30 стр. 138  - 138 LV.ES глава 11 том 30 стр. 138  - 138 MT.ES глава 11 том 30 стр. 138  - 138 PL.ES глава 11 том 30 стр. 138  - 138 SK.ES глава 11 том 30 стр. 138  - 138 специално словенско издание глава 11 том 30 стр. 138  - 138

		19981215Решение на Комисиятаот 15 декември 1998 годинаотносно сключването на Споразумение между Европейската общност за атомна енергия (Евратом) и Канада за сътрудничество в областта на ядрените изследвания(нотифицирано под номер C(1998) 4244)(98/732/Евратом)КОМИСИЯТА НА ЕВРОПЕЙСКИТЕ ОБЩНОСТИ,като взе предвид Договора за създаване на Европейската общност за атомна енергия, и по-специално член 101, втори параграф от него,като взе предвид одобрението на Съвета,като има предвид, че Споразумението между Европейската общност за атомна енергия (Евратом) и Канада за сътрудничество в областта на ядрените изследвания следва да бъде одобрено,РЕШИ:Член 1С настоящото споразумение между Европейската общност за атомна енергия (Евратом) и Канада за сътрудничество в областта на ядрените изследвания се одобрява от името на Европейската общност за атомна енергия.Текстът на споразумението е приложен към настоящото решение [1].Член 2Председателят на Комисията дава, по отношение на Общността, нотификацията, предвидена в член 12 от споразумението.Член 3Настоящото решение влиза в сила в деня след публикуването му в Официален вестник на Европейските общности.Съставено в Брюксел на 15 декември 1998 година.За КомисиятаLeon BrittanЗаместник-председател[1] ОВ L 346, 22.12.1998 г., стр. 65.--------------------------------------------------